
Europski parlament,
–	uzimajući u obzir Prijedlog koji je Komisija uputila Vijeću (COM(2023)0064),
–	uzimajući u obzir članak 2. stavak 1. i članak 81. stavak 3. Ugovora o funkcioniranju Europske unije, na temelju kojih se Vijeće savjetovalo s Parlamentom (C9‑0026/2023),
–	uzimajući u obzir članak 82. Poslovnika,
–	uzimajući u obzir izvješće Odbora za pravna pitanja (A9‑0355/2023),
1.	prihvaća Prijedlog Komisije s predloženim izmjenama;
2.	poziva Komisiju da shodno tomu izmijeni svoj Prijedlog u skladu s člankom 293. stavkom 2. Ugovora o funkcioniranju Europske unije;
3.	poziva Vijeće da ga obavijesti ako namjerava odstupiti od teksta koji je Parlament prihvatio;
4.	poziva Vijeće da se ponovno savjetuje s Parlamentom ako namjerava bitno izmijeniti Prijedlog Komisije;
5.	nalaže svojoj predsjednici da stajalište Parlamenta proslijedi Vijeću, Komisiji i nacionalnim parlamentima.

Amandman		1
Prijedlog odluke
Uvodna izjava 2.
	

	Tekst koji je predložila Komisija
	Izmjena

	(2)	Francuska je dostavila informacije iz kojih je vidljivo da ima poseban interes za pregovore o nacrtu sporazuma dostavljenom Komisiji zbog iznimnih gospodarskih, kulturnih, povijesnih, društvenih i političkih veza između Francuske i Alžira.
	(2)	Francuska je dostavila informacije iz kojih je vidljivo da zbog iznimnih gospodarskih, kulturnih, povijesnih, društvenih i političkih veza između Francuske i Alžira ima poseban interes za pregovore o bilateralnom sporazumu s Alžirom, čiji je nacrt dostavljen Komisiji.



Amandman		2
Prijedlog odluke
Uvodna izjava 8.
	

	Tekst koji je predložila Komisija
	Izmjena

	(8)	Većina pitanja koja treba riješiti u nacrtu sporazuma između Francuske i Alžira utječe na pravnu stečevinu EU-a, posebno na zakonodavstvo EU-a u području obiteljskog prava. Pitanja obuhvaćena takvim međunarodnim obvezama u isključivoj su vanjskoj nadležnosti Unije. Države članice mogu pregovarati o takvim obvezama ili preuzeti takve obveze samo ako ih za to ovlasti Unija u skladu s člankom 2. stavkom 1. Ugovora o funkcioniranju Europske unije (UFEU) u vezi s materijalnom pravnom osnovom članka 81. stavka 3.
	(8)	Određena pitanja koja treba riješiti u nacrtu sporazuma između Francuske i Alžira utječu na odgovarajuću pravnu stečevinu EU-a o obiteljskopravnim stvarima. Pitanja obuhvaćena takvim međunarodnim obvezama u isključivoj su vanjskoj nadležnosti Unije. Države članice mogu pregovarati o takvim obvezama ili preuzeti takve obveze samo ako ih na temelju članka 2. stavka 1. Ugovora o funkcioniranju Europske unije (UFEU) za to ovlasti zakonodavac Unije koji odluku o tome donosi u skladu sa zakonodavnim postupkom iz članka 81. stavka 3. UFEU-a.



Amandman		3
Prijedlog odluke
Članak 1. – stavak 1. – alineja 1.
	

	Tekst koji je predložila Komisija
	Izmjena

	—	obavijestiti Alžir da Europska komisija sudjeluje u pregovorima kao promatrač i da će biti obaviještena o napretku i rezultatima postignutima tijekom različitih faza pregovora,
	—	obavijestiti Alžir da Europska komisija može sudjelovati u pregovorima kao promatrač i da će biti obaviještena o napretku i rezultatima postignutima tijekom različitih faza pregovora,



Amandman		4
Prijedlog odluke
Članak 1. – stavak 1. – alineja 2.
	

	Tekst koji je predložila Komisija
	Izmjena

	—	potaknuti Alžir da razmotri pristupanje temeljnim konvencijama na temu obiteljskopravnih stvari koje je razradila Haška konferencija o međunarodnom privatnom pravu i započeti ozbiljnu analizu razloga zbog kojih je Alžir trenutačno spriječen da to učini,
	—	potaknuti Alžir da razmotri pristupanje temeljnim konvencijama na temu obiteljskopravnih stvari koje je razradila Haška konferencija o međunarodnom privatnom pravu i započeti analizu najprimjerenijih načina za uklanjanje prepreka zbog kojih je Alžir trenutačno spriječen da to učini,



Amandman		5
Prijedlog odluke
Članak 1. – stavak 1. – alineja 3.
	

	Tekst koji je predložila Komisija
	Izmjena

	—	obavijestiti Alžir da je nakon završetka pregovora potrebno odobrenje Vijeća Europske unije prije nego što se strankama dopusti sklapanje sporazuma,
	—	obavijestiti Alžir da je nakon završetka pregovora potrebno odobrenje Vijeća Europske unije prije nego što se Francuskoj dopusti sklapanje sporazuma;



Amandman		6
Prijedlog odluke
Članak 1. – stavak 1. – alineja 4.
	

	Tekst koji je predložila Komisija
	Izmjena

	—	obavijestiti Alžir da se odobrenjem Vijeća Europske unije za sklapanje Sporazuma, na prijedlog Komisije, može predvidjeti da sporazum može imati ograničen rok valjanosti (na primjer, pet godina) te da će se nakon toga možda morati ponovno razmotriti,
	—	obavijestiti Alžir da se odobrenjem Vijeća Europske unije za sklapanje Sporazuma, na prijedlog Komisije, može predvidjeti da sporazum može imati ograničen rok valjanosti, moguće uz sustav prešutnog produljenja koje je potrebno naznačiti u odluci Europskog parlamenta i Vijeća i sklapanju Sporazuma;



Amandman		7
Prijedlog odluke
Članak 1. – stavak 1. – alineja 4.a (nova)
	

	Tekst koji je predložila Komisija
	Izmjena

	
	-	umetnuti odredbu kojom se predviđa potpuno ili djelomično otkazivanje sporazuma ili izravna zamjena relevantnih odredaba sporazuma u slučaju sklapanja naknadnog sporazuma između Unije ili Unije i njezinih država članica, s jedne strane, i Alžira, s druge strane, ili pristupanja Alžira relevantnim Haškim konvencijama;



Amandman		8
Prijedlog odluke
Članak 1. – stavak 1. – alineja 5.
	

	Tekst koji je predložila Komisija
	Izmjena

	—	umetnuti odredbu prema kojoj se odluke priznate u Francuskoj na temelju ovog Sporazuma ne mogu naknadno primjenjivati u drugim državama članicama EU-a,
	—	umetnuti odredbu prema kojoj se odluke priznate u Francuskoj na temelju ovog Sporazuma ne mogu naknadno primjenjivati u drugim državama članicama EU-a na temelju prava Unije;



Amandman		9
Prijedlog odluke
Članak 1. – stavak 1. – alineja 6.
	

	Tekst koji je predložila Komisija
	Izmjena

	—	osigurati da su odredbe o pravu na odbijanje dostave pismena usklađene s odredbama članka 12. stavka 3. preinačene Uredbe o dostavi, što znači da adresat može odbiti dostavu pismena u trenutku dostave ili u roku od dva tjedna od trenutka dostave,
	—	osigurati da su odredbe sporazuma dogovorenog s Alžirom u skladu s relevantnom pravnom stečevinom Unije i Haškim konvencijama;

